
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 42 

7 Μαρτίου 2008 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 23 
Σύσταση Κέντρσυ Ερευνών Θεωρητικών και Εφηρμοσμέ- 
νων Μαθηματικών στην Ακαδημία Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 28 παρ. 1 του ν. 2009/1992 «Εθνικό Σύ¬ 
στημα Επαγγελματικής Εκπαίδευσης και Κατάρτισης και 
άλλες διατάξεις» (ΑΊ8), σε συνδυασμό με τις διατάξεις 
του άρθρου 1 του ν. 1894/1990 «Για την Ακαδημία Αθη¬ 
νών και άλλες εκπαιδευτικές διατάξεις» (ΑΊΙΟ) και του 
άρθρου 25 του ν. 1514/1985 «Ανάπτυξη της επιστημονικής 
και τεχνολογικής έρευνας» (ΑΊ3). 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Οργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Οργανα» (Α'98). 

2. Την υπ’ αριθμ. 42362 /Υ252 /28.9.2007 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΒΊ948). 

3. Την υπ’ αριθμ Υ251/28.9.2007 κοινή, απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των» (Β' 1944). 

4. Την σύμφωνη γνώμη της Ολομελείας της Ακαδημίας 
Αθηνών (συνεδρίαση 9.3.2006). 

5. Το γεγονός ότι από την εφαρμογή των διατάξεων 
του παρόντος διατάγματος προκαλείται σε βάρος του 
κρατικού προϋπολογισμού ετήσια δαπάνη ύψους 265.000 
ΕΥΡΩ περίπου, η οποία θα καλύπτεται από τις πιστώ¬ 
σεις που θα εγγράψονται κατά έτος προς τούτο στον 
προϋπολογισμό του Υπουργείου Εθνικής Παιδείας και 
Θρησκευμάτων (Ειδ. Φ.19-610). 

6. Την υπ’ αριθμ. 254/2007 γνωμοδότηση του Συμβου¬ 
λίου της Επικρατείας με πρόταση των Υφυπουργών 
Εθνικής Παιδείας και Θρησκευμάτων, και Οικονομίας 
και Οικονομικών, αποφασίζουμε: 


Άρθρο 1 

Σύσταση Κέντρου 

1. Συνιστάται στην Ακαδημία Αθηνών Κέντρο Ερευνών 
Θεωρητικών και Εφηρμοσμένων Μαθηματικών (Κ.Ε.Θ.Ε.Μ.) 
σκοπός του οποίου είναι η προώθηση της επιστημονικής 
έρευνας στα Θεωρητικά και Εφαρμοσμένα Μαθηματικά. 

2. Ο σκοπός του Κ.Ε.Θ.Ε.Μ. πραγματοποιείται: 

α) με τη διενέργεια ερευνών στην περιοχή των θεω¬ 
ρητικών και εφαρμοσμένων μαθηματικών. Αρμόδιο όρ¬ 
γανο το οποίο θα καθορίζει τα επιστημονικά θέματα 
προς έρευνα καθώς και τα Προγράμματα στα οποία θα 
εντάσσονται, είναι η Εφορευτική Επιτροπή του Κέντρου, 
ύστερα από τεκμηριωμένη εισήγηση του Επόπτη του, 
κατά τα ειδικότερα οριζόμενα στον εσωτερικό κανονι¬ 
σμό λειτουργίας του Κέντρου σχετικά με τεχνικές και 
λεπτομερειακές ρυθμίσεις. 

β) με την επιστημονική συνεργασία και την ανταλλαγή 
επιστημονικών δεδομένων, πληροφοριών και πορισμά¬ 
των επί θεμάτων κοινού ενδιαφέροντος με επιστημονικά 
ιδρύματα της ημεδαπής ή της αλλοδαπής. 

γ) με την έκδοση επιστημονικών δημοσιευμάτων που 
εκπονούνται από τους ερευνητές του Κ.Ε.Θ.Ε.Μ. μεμο¬ 
νωμένα ή σε συνεργασία με άλλους ερευνητές. 

3. Στο Κ.Ε.Θ.ΕΜ. που συνιστάται με το παρόν άρθρο 
εφαρμόζονται αναλόγως οι διατάξεις των παρ. 2, 3, 4, 
και 5 του άρθρου 1 του ν. 1894/1990. 

Άρθρο 2 

Σύσταση θέσεων 

Συνιστώνται στην Ακαδημία Αθηνών για τις ανάγκες 
του Κ.Ε.Θ.Ε.Μ. οι ακόλουθες θέσεις: 

Μία θέση (1) θέση Διευθυντή για την οποία εφαρ¬ 
μόζονται οι διατάξεις της παρ. 9 του άρθρου 1 του 
V. 1894/1990. 

Πέντε (5) θέσεις ερευνητών κοινές ως προς όλες 
τις βαθμίδες, κατ’ εφαρμογή του άρθρου 15 του 
V. 1514/1985. 

Μία (1) θέση του Κλάδου ΤΕ Διοικητικού- Λογιστικού 
και 

Μία (1) θέση του Κλάδου ΤΕ Πληροφορικής (Σχεδια- 
σμού Λογισμικού και Εφαρμογών). 

Προσόντα διορισμού στις προαναφερόμενες θέσεις 
διοικητικού προσωπικού ΤΕ Κατηγορίας είναι τα οριζό¬ 
μενα από τις κατά περίπτωση ισχύουσες διατάξεις. 

Άρθρο 3 

Εσωτερικός κανονισμός 

Μέσα σε ένα (1) έτος από την σύσταση του Κ.Ε.Θ.Ε.Μ. 
εκδίδεται με τη διαδικασία του άρθρου 1 παρ. 10 του 
ν.1894/1990 ο εσωτερικός κανονισμός λειτουργίας του. 

Άρθρο 4 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 27 Φεβρουαρίου 2008 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΦΥΠΟΥΡΓΟΙ 


ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 


ΝΙΚΟΛΑΟΣ ΛΕΓΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

